eTwinning projekt

**Odaberi zdravlje**

 Kroz ovaj projekt učenici su stekli znanja o pravilnoj prehrani, tjelesnoj aktivnosti, mentalnom zdravlju i zdravom načinu života. Razvijali su pozitivne stavove o zdravom načinu života i pozitivnu sliku o vlastitom tijelu. Suradnjom sa učenicima iz drugih škola razvijali su komunikacijske vještine i rad u timu. Projekt smo započeli predstavljanjem škola sudionika: Medicinska škola Osijek, Zdravstvena škola Split i Srednja škola Pakrac. Učenici su bili podijeljeni u timove čiji su članovi bili iz različitih srednjih škola. U prvom zadatku, timovi su istraživali kako pojedine namirnice djeluju na ljudsko tijelo. Od odabranih namirnica osmislili su zdravi obrok te ga prikazali u obliku videa. Kako bi osvijestili važnost mentalnog zdravlja, timovi su izrađivali plakat na temu kako pomoći prijatelju kada se loše osjeća (kada je tužan, ljut, nesretan, razočaran…). Pod krilaticom „ U zdravom tijelu zdrav duh“ promišljali smo o blagodatima tjelesne aktivnosti na naše tijelo. Timovi su vodili evidenciju koliko često su se bavili tjelesnom aktivnosti i kako su se osjećali nakon nje. Prikazali su vježbe za određene dijelove tijela. Naše druženje smo završili na Zoom aplikaciji te napravili evaluaciju projekta.

Više o našem projektu možete vidjeti na linku: <https://twinspace.etwinning.net/162944/pages/page/1475946>.

Autor: Martina Tot Vesić I Ivana Truta

Škole: Medicinska škola Osijek

 Zdravstvena škola Split

 Srednja škola Pakrac